Alexander Wendt

Alexander Wendt er en sentral teoretiker innen den sosialkonstruktivistiske retningen i internasjonal politisk teori. Wendt og andre teoretikere som Peter J. Katzenstein, Michael Barnett og Friedrich Kratochwil har i løpet av relativt kort tid etablert konstruktivisme som en omstridt, men essensiell teoriretning innen internasjonal politisk tenkning.

 Biografi 
Wendt er født i 1958. Han studerte statsvitenskap og filosofi ved Macalester College. Wendt mottok sin doktorgrad i statsvitenskap fra University of Michigan i 1989.
Hans veileder var Raymond Duvall. Wendt underviste ved Yale University fra 1989 til 1997, ved Dartmouth College fra 1997 til 1999, ved University of Chicago fra 1999 til 2004 og er nå (2006) Ralph D. Mershon professor i internasjonal sikkerhet ved Ohio State University.

Han er gift med Jennifer Mitzen, som også er medlem av Ohio State University sitt statsvitenskapelige institutt.

 Sosialteori i internasjonal politikk 
Wendts mest innflytelsesrike arbeid er Social Theory of International Politics, dette prosjektet bygger videre på, og utdyper hans artikkel Anarchy Is What States Make Of It fra 1992. Social Theory of International Politics kan vurderes som en respons til Kenneth Waltz sitt verk fra 1979, Theory of International Politics, den neorealistiske skolens kanoniserte verk.

Wendt deler med realistene det grunnleggende premisset at statssystemet preges av en anarkistisk tilstand. Men han avviser at anarki alene er tilstrekkelig til å determinere et hobbesiansk scenario hvor statene konkurrerer mot hverandre for å sikre sin egen overlevelse. Wendt utfordrer med denne tilnærmingen selve logikken som tildeler anarkiet den sentrale rollen i neorealistisk tenkning. Han hevder derimot at det ikke eksisterer noen anarkistisk logikk per se. Wendt hevder at voldelig konkurranse kun er et av flere mulige handlingsforløp i et statssystem preget av anarki. Denne konklusjonen når Wendt ved å utfordre neorealismens materialisme og ved å fokusere på ideer, normer og kultur. I dette perspektivet vurderes statenes interesser, identitet og selve maktbegrepet å være konstituert av ideer. Derav uttaler Wendt at de sovjetiske ideene om den at den kalde krigen var en kald krig, faktisk er plausible. 

I Social Theory of International Politics sies ideene, herunder interesser og identiteter, å være konstituert via en prosess basert på intersubjektivitet. De er resultat av en kontinuerlig tilpasning som betinges av staters interaksjon. Derav er det prosess, fremfor struktur, som determinerer den internasjonale politikkens natur. Til tross for at statssystemet til tider kan bære de distinkte attributtene realistene forfekter, trenger ikke dette være normaltilstanden, men derimot et resultat av en sosial konstruksjonsprosess.

Wendt sitt kanskje viktigste bidrag til internasjonal politisk teoretisering, synes å være at ved å plassere ideer, normer og kultur i slike fortolkninger, har han gitt et støt til akademiske framskritt innen fagfeltet. I opposisjon til neorealismens statiske materialistiske strukturalisme, bærer Wendts sosialteori med seg et transformerings- og fremskrittspotensial innen den statsvitenskapelige verden. Hans teori hevder nemlig å avdekke potensialet for mer kooperative internasjonale relasjoner.

 Arbeider 

 Monografier 

 Social Theory of International Politics" (Cambridge University Press, 1999)

 Artikler 

 "The agent-structure problem in international relations theory" in International Organization, vol. 41, no. 3, 1987.
 "Anarchy is what states make of it: the social construction of power politics" in International Organization, vol. 46, no. 2, 1992.
 "The Difference that Realism Makes: Social Science and the Politics of Consent." (with Ian Shapiro) in 'Politics and Society 20:197-223, 1992
 “Dependent State Formation and Third World Militarization” (with Michael Barnett) in 'Review of International Studies, 19, 321-347., 1993
 "Collective identity formation and the international state" in American Political Science Review, vol. 88, no. 2, 1994.
 “Hierarchy Under Anarchy: Informal Empire and the East German State” (with Daniel Friedheim), 'International Organization, 49, 689-721, 1995
 "Constructing international politics" in International Security, vol. 20, no. 1, 1995.
 “On Constitution and Causation in International Relations,” 'Review of International Studies, 24 (special issue), 101-118, 1998
 "Driving with the rearview mirror: on the rational science of institutional design" International Organization, vol. 55, no. 4, 2001.
 "Why a world state is inevitable" in European Journal of International Relations, vol. 9, no. 4, 2003.
 "The state as person in international theory" in Review of International Studies, vol. 30, no. 2, 2004.

 Kapitler i publikasjoner 

 "Institutions and International Order." 1989 (with Raymond Duvall) In 'Global Changes and Theoretical Challengesedited by E. Czempiel, and J. Rosenau. Lexington, Mass.: Lexington Books.
 “The International System and Dependent Militarization” 1992 (with Michael Barnett), in Brian Job, ed., ''The Insecurity Dilemma: National Security of Third World States, Boulder: Lynne Rienner, pp. 97-119.
 “Norms, Identity and Culture in National Security” 1996 (with Ronald Jepperson and Peter Katzenstein), in Katzenstein, ed., The Culture of National Security, New York: Columbia University Press, pp. 33-75.
 “What is IR For?: Notes Toward a Post-Critical View,” 2000 in Richard Wyn Jones, ed., 'Critical Theory and World Politics', Boulder: Lynne Rienner, pp. 205-224.
 "Rationalism v. Constructivism: A Skeptical View." 2002 (with James Fearon) In 'Handbook of International Relations', edited by W. Carlsnaes, T. Risse, and B. Simmons. London: Sage.
 "'Social Theory' as Cartesian Science: An Auto-Critique from a Quantum Perspective." 2006 In 'Constructivism and International Relations', edited by Stefano Guzzini and Anna Leander. London: Routledge.

 Referanser 

 Eksterne lenker 

 Hjemmeside

Kategori:Statsvitere fra USA
Kategori:Fødsler i 1958